Държавен вестник, бр. 12, 2023 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  12
дело и прокурорската преписка, датата на 
предаването и подписите на приемащото и 
предаващото лице.
(2) Когато собственикът не потърси вещест-
вените доказателства в законоустановения 
срок, разпореждането с тях се осъществява 
по реда, предвиден в Наказателно-процесу-
алния кодекс.
Чл. 33. (1) На унищожаване подлежат 
веществените доказателства, за които това е 
постановено изрично. 
(2) Унищожаването се извършва от комисия, 
назначена от европейския делегиран проку-
рор по чл. 139а, ал. 1 от Закона за съдебната 
власт, която съставя протокол. 
(3) В протокола се отбелязват по вид, ко-
личество и размер унищожените веществени 
доказателства, както и тяхното състояние.
(4) Въз основа на съставения протокол се 
прави отбелязване в книгата за веществените 
доказателства.
(5) Ако веществените доказателства са 
били унищожени или повредени поради не-
добро съхранение или по други причини след 
постъпването им в администрацията на евро-
пейските делегирани прокурори, съответната 
комисия съставя протокол за констатиране на 
посочените обстоятелства и го представя на 
европейския делегиран прокурор по чл. 139а, 
ал. 1 от Закона за съдебната власт.
Г л а в а  ч е т в ъ р т а
СТАТУТ НА СЪДЕБНИТЕ СЛУЖИТЕЛИ
Част първа
Назначаване и освобождаване
Чл. 34. (1) Съдебните служители се назна-
чават от европейския делегиран прокурор по 
чл. 139а, ал. 1 от Закона за съдебната власт 
на длъжности съгласно длъжностно щатно 
разписание на администрацията на европей-
ските делегирани прокурори, изготвено въз 
основа на класификатор на длъжностите, 
издаден от прокурорската колегия на Висшия 
съдебен съвет.
(2) Броят на съдебните служители се оп-
ределя от Висшия съдебен съвет по предло-
жение на европейския делегиран прокурор по 
чл. 139а, ал. 1 от Закона за съдебната власт.
(3) Европейският делегиран прокурор по 
чл. 139а, ал. 1 от Закона за съдебната власт 
утвърждава административната структура и 
броя на служителите в администрацията на 
европейските делегирани прокурори.
Чл. 35. За служител в администрацията на 
европейските делегирани прокурори може да 
бъде назначено лице, което:
1. е български гражданин, гражданин на 
друга държава – членка на Европейския съюз, 
на друга държава – страна по Споразумението 
за Европейското икономическо пространство, 
или на Конфедерация Швейцария;
2. е навършило пълнолетие;
3. не е поставено под запрещение;
4. не е осъждано за умишлено престъпление 
от общ характер;
5. не е лишено по съответен ред от правото 
да заема определена длъжност;
6. отговаря на изискванията за заемане 
на длъжността, предвидени в нормативните 
актове, в този правилник, в класификатора на 
длъжностите в администрацията, издаден от 
прокурорската колегия на ВСС, и в длъжност-
ната характеристика за съответната длъжност.
Чл. 36. (1) При назначаване на съдебни 
служители в администрацията на европейските 
делегирани прокурори се прилагат разпоред-
бите на чл. 107а, ал. 1 от Кодекса на труда.
(2) При възникване на трудовото правоот-
ношение служителят подписва декларация за 
обстоятелствата по чл. 107а, ал. 1 от Кодекса 
на труда.
(3) Когато по време на осъществяване 
на трудовото правоотношение за съдебния 
служител възникне някое от основанията за 
недопустимост по чл. 35 от този правилник 
или по чл. 107а, ал. 1 от Кодекса на труда, 
той е длъжен в 7-дневен срок от настъпване-
то на това основание да уведоми органа по 
назначаването.
(4) За служителите в администрацията на 
европейските делегирани прокурори се при-
лагат и задълженията по чл. 107а, ал. 4 и 5 
от Кодекса на труда.
Чл. 37. (1) Съдебен служител, чиято дейност 
е свързана с осъществяването на правомощи-
ята на европейските делегирани прокурори, се 
назначава от европейския делегиран прокурор 
по чл. 139а, ал. 1 от Закона за съдебната власт 
след провеждане на конкурс.
(2) Длъжностите, които са свързани с осъ-
ществяване на правомощията на европейски-
те делегирани прокурори, се определят въз 
основа на класификатор на длъжностите в 
администрацията, издаден от прокурорската 
колегия на Висшия съдебен съвет.
(3) При назначаване на съдебен служител 
на друга длъжност в администрацията на 
европейските делегирани прокурори и при 
преместването на съдебен служител от друг 
орган на съдебната власт в администрацията 
на европейските делегирани прокурори кон-
курс не се провежда.
(4) Разпоредбата на ал. 3 не може да се 
прилага по отношение на съдебния админис- 
тратор в администрацията на европейските 
делегирани прокурори и на прокурорските 
помощници.
Чл. 38. (1) Конкурсът се обявява от ев-
ропейския делегиран прокурор по чл. 139а, 
ал. 1 от Закона за съдебната власт с писмена 
заповед, в която се определят: